
HRVATSKOG 
NAROD N O G 
KAZALIŠTA 


GUSLAR u prologu 

MILA GOJSALIČA 
IVAN GOJSALlC, izabrani 
poljički knez, njezin otac 
PETAR KULIŠIC, poljički 
vojvoda, Milin zaručnik 
JURE KULIŠIĆ, Petrov brat, 
barjaktar poljičke vojske 
KOLUMBAT, knežev sluga 
POLJIČKI GLASNIK 
MEHMED TOPAN-PASA 
SEJID-BEG, zapovjednik li- 
jevog krila turske vojske 
IZURAN ALIJA-BEJ, zapo- 
vjednik desnog krila turske 
, vojske, Arapin 
BIMBAŠA 
MUJEZIN 

TURSKI VOJNIK na straži 
TURSKI ULAK 
I. i II. POLJIČKA 
DJEVOJKA 

I., II., III. i IV. TURSKI 
VOJNIK 

MUJO, pašin sluga 


(recitator), 

(mezzo-soprano), 

(basso cantante), 

(tenore dramatico), 

(baritono), 

(basso dramatico), 
(tenore), 

(baritono dramatico), 
(baritono), 


(tenore), 

(basso profondo), 
(tenore), 

(tenore), 

(baritono), 

(soprano e alto), 

(tenori e bassi), 
(nijema uloga). 


MOMCI,. DJEVOJKE, NAROD, VOJVODINA PRAT- 
NJA, TURSKA VOJSKA, JANJIČARI 

Događa se pred kneževom kućom u selu Gradac, u 
slobodnoj Knežiji Poljičkoj, dana 27. marta 1649. god. 

PROLOG 

(U polumraku se pojavi starac GUSLAH, s 
guslama u ruci, obasjan svijetlom u tarm. 
kao usudno biće — svjedok vjekova.) 

GUSLAR (recitira): 

Tvojom zemljom i tvojom pučinom 
Jug se s burom kroz vjekove bori 
i žita ti — zrnom proklasala — 

Već u klici korovom pogane... 

Šamije se pod kamenom legu. 

A orlovi vedrinom krstare; 

Svud su naša groblja rasijana, 

Sloboda je žrtva kroz vjekove! . . . 

Polja tvoja sva su svetilišta, 

Tvoje gore crkve i oltari. 

Tvoj su temelj zgašena ognjišta, 

Mrtva djeca tvoji neimari . . . 

Koga rodiš — žrtvom ga zadojiš, 

Koga gojiš — smrću ga pečatiš, 

Kroz slamanje doba i svjetova 
Sva su tvoja, djeca mučenici! 

AP nad tobom kad se nebo slama, 

Kad se zemlja ispod tebe smrvi, 

Ti tad ljepša rađaš sebe sama 
l uskrsneš iz vlastite krvi . . . 

Majko strašna, gnijezdo zatočnika, 

Zemljo divna, majko mučenika! 

(Guslar nestaje) 

Konac prologa 


ZBIVANJE 

(Scena je u punom popodnevnom sunčanom 

sjaju.) 

(Predvorje pred kućom poljičkog kneza 
Ivana Gojsalića. Kuća je s desne strane i 
vidi se samo jedan njezin dio. Kuća je od 
kamena, pokrivena pločama, na jedan kat. 
Na uglu, prema pozadini, uzdiže se maia 
četverouglasta kula, na kojoj se pali oganj, 
da u slučaju kakve pogibelji javi opasnost 
od sela do sela. Oko kuće višnje u cvatu, U 
prizemlju je podrum (konoba), a na kat vo- 
de kamene stube, prigrađene uz pročelje, 
s malom terasom pred ulazom u kat. Pod 
tom su terasom vrata u podrum. Na kame- 
noj su ogradi terase lonci s cvijećem. S li- 
jeve strane predvorja stari bor. Iza pred- 
vorja vodi put mimo kuće. Iza puta mala 
uzvisina s procvalim višnjama, a 0nda se 
naglo uzdižu padine kamenite i sure Mosor- 

planine.) 


(Pred kućom se sakupio narod i sve se više 
skuplja: u glavnom MOMCI i DJEVOJKE. 

Gledaju lijevo.) 

DJEVOJKE: Idu prosci na isprose. 

I jabuku zlatnu nose! 

MOMCI: Da isprose djevu milu, 

Kao gorsku vilu! 

DJEVOJKE: Procvale su višn jičice . . . 
MOMCI: Procvjetale djevojčice . . . 
DJEVOJKE; Procvali su momci mladi.. > 
MOMCI: Rujni grozdni vinogradi! 

SVI: Djevojke i momci mladi! 

DJEVOJKE: Idu prosci na isprose; 

U djevojke ruse kose! 

MOMCI: Da isprose bijelu vilu, 

SVI: Gojsalića Milu! 

NAROD: Raduj joj se, majko stara, 

Obasjat će bijele dvore 
Zlatnim suncem iz njedara, 

Suncem prije zore. 

(Dolaze PETAR KULISIĆ, njegov brat JU-- 
RE KULIŠIČ i VOJVODINA PRATNJA, 
mladi vojnici, svi svečano odjeveni, pod 
oružjem i okićeni ružmarinom.) 

PETAR: Zdravo da si, narode! 

Zdravo da ste, sokolovi! 

NAROD: Sretno stigli, orlovi, 

Naše dične vojvode! 

JURE: Da ste zdravo, djevojčice... 
VOJVODINA PRATNJA: Slatke jagodice! 
DJEVOJKE: (okupljuju ih, hvataju se za 
ruke, priječe im put i tobož im ne daju, 
da priđu k dvorima.) 

Ej vojvode, što bi dali, 

Da bismo vas propuštali? 

Lako vam je bilo doći, 

Kroz djevojke teško proći! 

JURE: (sa smijehom) Svakoj momi po jabuku 
U desnicu ruku, 

Svakom momku po draganu, 

Rascvjetalu granu, 

Koju sam izbere! 

DJEVOJKE I MOMCI: Ej, djevere, djevere, 
Dobro si se otkupio! 

Dobro si nas nadmudrio (otvaraju im put) 

Prolazi! — Prolazi! 

Svuda sreću nalazi! 

NAROD: (svi okrenuti prama kući) 

Domaćine, gospodine, 

Otvori nam vrata zlata, 

Pred vrata ti sunce palo. 

Sve ti dvore obasjalo. 

Pak te pita, što si skrio 
I u dvore zatvorio 
Bijela dana zaručnicu. 

Zvijezdu danicu!... 

(Izlaze pred vrata na terasu knez IVAN 
GOJSALIĆ, a iza njega MILA s DVIJE 
DJEVOJKE, svoje drugarice. Svi ostaju go- 

re. Knez se pravi nevješt, kako je red u ta- 
kvim prilikama.) 

KNEZ: U dobri čas, prijatelji mili! 

Kojom srećom i kojom radošću 
Na moje ste prage pristupili. 

Okruženi kitom i mladošću? 

Prijatelji i s mezeva druzi, 

Mi smo braća u sreći i tuzi, 

Nas vezuju rane i megdani, 

I da ste mi bratski dočekani! 

Kakovi vai5 krupni posli vode, 

Da dođoste k meni u pohode? 

Je li tuga — evo vama druga! 

Sreća je li — dobro mi prispjeli! 
VOJVODINA PRATNJA: Radost, sreća, 

Ne nesreća, kneže, 

K tebi vode 
Vojevođe! 

PETAR: Svijetli kneže, gospodine, 

Naša glavo, domaćine, 

U dosta smo borba bili, 

Odoljeli tuđoj sili. 

Rane dali i primali, 

Na mezevu ustrajali. 

Desnu ruku poznaš moju 
i na ralu i u boju. * 

Ali danas u njoj nije 
Oštre sablje, ljute zmije. 

Danas evo ružmarina. 

Da me primiš za svog sina, 

Da mi dadeš biser-granu, 

U tvom domu rascvjetanu. 

Nju jedinu duša žudi, 

Za njom samo srce bije, 

Za njom čeznu grudi . . . 

Danas svoje srce nosim, 

I za srce — srce prosim! . . . 

KNEZ: Znam te tko si, znam te što si! 
Uvijek si mi mio bio, 

Da F si vojsku predvodio, 

Da li žeo ili brao, 

Pred svima si odmicao. 

Dobro đošo mome dvoru. 

Da u bratskom, muškom zboru 
Primim tvoga srca želje, 

Sve u zdravlje i veselje! 

(Knez silazi niz stepenice, rukuje se i ljubi 

s Petrom i Jurom.) 

MILA: (svojim drugaricama) 

Jarko zasja mi sunašce, 

Njega dugo sam željela. 

Dat ću ljubljenom srdašce, 

Jer sam ga tajno voljela . . . 

NAROD: Dajte dragu za dragoga, 

Dajte milu za miloga. 

Za sokola golubicu, 

Za mladića djevojčicu. 

Meko gnijezdo nek saviju. 

Srce srcu nek priviju, 

U veselju i mladosti, 

U ljubavi i radosti! 

(Knez pokazuje Petru i Juri, da uđu u ku- 
ću. Penju se uz stepenice i ulaze u kuću: 
Mila njezine dvije drugarice, te Petar, Ju- 
re i stari knez.) 


VOJVODINA PRATNJA: (pohrle k djevoj- 
kama) Ej, djevojke, jele vite, 

Ružouste, uzorite. 

Sve vas djever darovao, 

Sve vas mama dao! 

Da li vam je žao? 

DJEVOJKE: (se razbježe) 

A što će nam momci taki, 

Vjetrogonje, naopaki! 

Mi ne ćemo ni jednoga 
Takva momka zloga! 

Svaka ima svoga! 

VOJVODINA PRATNJA: 

Aoj, braćo, hude sreće, 

Djevojke nas ne će! 

I. DJEVOJKA: (smije se) 

Ja bih rado . . . ipak toga! 

(uhvati jednoga momka iz vojvodine prat- 
nje za ruku.) 

II. DJEVOJKA: (srdito) 

Koga hoćeš, aT ne moga! 

(poleti k njemu i uhvati ga za, drugu ruku 

te ga obje natežu.) 

NAROD: Poturči se, Ivane, 

Uzmi obje dragane! 

Dva ćeš vraga imati, 

Dva ćeš tanca igrati! 

Dok ti jedna usne ljubi, 

Drugoj trnu zubi! 

Eto sreće . . . 

Dok ti jedna lice gladi. 

Druga oči vadi! 

. . . pune vreće! 

Pune vreće eto sreće, 

Kud ćeš sreće veće! 

(Djevojke i momci se ispremiješaju, među 

sobom se šale i zabavljaju.) 

Svaka svoga zarobila. 

Oko prsta obavila. 

Slatke mome uradile, 

Što ne mogle turske sile! 

Ništa slađe, ništa rade 
Od djevojke mile! 

(KNEZ i JURE izlaze na vrata terase. Knez 
opali kuburu u zrak. Svi se obrnu k njemu.) 

KNEZ: Djevojka je naša isprošena, 
Isprošena, burmom zaručena! 

JURE: Bit će skoro mlada odvedena, 
Ružmarina granom zakićena! 

NAROD: Čestito! — Čestito! 

Nevjesticu pokažite, 

Mladoženju izvedite! 

Za njih kolo da igramo. 

Da im čestitamo! 

(Izgaze iz dvora MILA I PETAR, držeći se 

za ruke.) 

NAROD: Čestito! — Čestito! — Čestito! 
PETAR: Hvala vama, vitezovi. 

Mili druzi, sokolovi! 

MILA: Hvala vama, djevojčice, 

Druge moje miljenice! 

KNEZ: Kada dođe dan radost, 

Svi ste naši mili gosti 

Hrabri momci, mome zlate, 

Dođite nam svi u svate! 

MILA, PETAR, JURE: Rit će naša dika, 
Čast naša velika! 

NAROD: U kolo! — U kolo! 

Veselo! — Veselo! 

# 

(Hvataju se u kolo, igraju i pjevaju. — 
BALET.) 

Na moru je galija, 

Na galiji delija, 

I on vodi svome domu 
Plavooku momu. 

Pucina se pjenila, 

Biserom se iskrila. 

Sa levanta vjetri pire, 

A jedra se šire. 

Momak momi besjedio 
I k sebi je prigrlio: 

»Oči su ti ko pucina, 

Bijele ruke mjesečina, 

U njedrima zora sniva 
I mene doziva!« 

Djevojka je šaputala, 

Na gruclim mu zadrhtala, 

»Soko ti je u prsima. 

Jarko sunce u očima. 

Ljubi, ljubi oči moje, 

Za uvijek su tvoje!« 

Galija je jedrila, 

Draga dragog ljubila. 

Djevojačka njedra mire, 

A jedra se šire. 

Otoci se nizali. 

Galebovi klicali. 

Mlad delija svome domu 
Vodi bijelu momu, 

Pak joj ljubi usne *vrele, 

Višnjičice zrele! 

Kolo, kolo uokolo, 

Zaigrajmo okolo! 

Kolo, kolo naokolo ... 

Zapjevajmo veselo! 

(Dok je razigrano kolo na vrhuncu, iznena- 
da se začuje topot konja, te doziv i vika 

KOI iUMBATA iza scene.) 

KOLUMBAT: (viče iz daljine) II zbjegove! 
U bregove! 

U planine! 

U pećine! 

(Kolo zastaje, raspe se, svi se užurbaju i 

gledaju lijevo.) 

NAROD: Što se zbilo? 

Što se dogodilo? 

Glas uzbune! — Eto, ljudi, rata! 

KOLUMBAT: (Uleti na konju, ranjen, skoči 
s konja i ruši se na zemlju.) 

NAROD: Gle, ranjena sluge Kolumbata! . . . 
(Nekoliko momaka polete, da prihvate ra- 
njenoga Kolumbata i dovode ga knezu.) 
KOLUMBAT: Oče kneže, prosti što ti nosim 
Teške glase i poruke gore! \ 

KNEZ: Zbori mirno, sine, ja te prosim. 
NAROD: (uznemireno žagori) 

Što je, što je? — Govori, govori! 


PETAR: Posluša jmo, nek Kolumbat zbori! 

(Svi se stišaju.) 

KOLUMBAT: Stražio sam stražu na granici, 
Kad u zoru gore potamniše, 

Sa svih strana bijesno uđariše 

i 

Turci nevjernici! . . . 

NAROD: Avaj Turci! — Turci prokletnici! 
KOLUMBAT: Kad pritisnu sila i ordija. 
Pokušah se izvući ko zmija, 

AF uzalud — već me opkoliše! 

Tri sam base puškom oborio, 

Četvrtom sam glavu odrubio. 

Ali peti mene obranio. 

Ranjena me tada uhvatiše 
Svezaše mi naopako ruke 
I vode me kroz turske buljuke. 

Silna vojska polje pritisnula. 

Ne bi pod njom trava pokisnula: 

Konj do konja, junak do junaka, 

A pješaka kano i oblaka. 

Pred pašu me izvedoše ljuta, 

Pak mi vele, da mu ljubim skuta. 

Stiskoh zube, gordo digoh čelo, 

Mrijet se mora, — pak umrimo smjelo! 
KNEZ: Dobro, sine, a koji je paša? 
KOLUMBAT: 

Me hm cd Topa n -pasa, guja naša! 

NAROD: Mehmed Topan paša! . . . 

PETAR: Silnik kleti 

Poljičanim hoće da se sveti, 

Što smo njemu posjekli ajane. 

Ispod Klisa odnijeli megdane . . . 

JURE: A najviše Petru vojevođi, 

Što nam vojsku hrabreni i vodi. 

Što pod Klisom samo jednog dana 
Tri junačka odnese megdana! 

NAROD: Topan -paša kleti! 

KNEZ: Kazuj, sine, što nam paša prijeti! 
KOLUMBAT: Paša mi je mrko govorio: 

. »Jesi F moju vojsku promotrio, 

I svu vašu nemoć uvidio? 

Ti si moje base pogubio, 

Četiri mi mača salomio, 

AF alal ti, kad si bolji bio! 

A sad idi knezu poljičkome, 

Izabranom gospodaru svome, 

I reci mu: — Silni Topan-paša 
Poručuje: 

Navalit će silna vojska naša! 

NAROD: Izgibosmo! 

KOLUMBAT: Opustjet će cijela zemlja vaša! 
NAROD: Propadosmo! 

KOLUMBAT: Muško, žensko, i staro i mlado 
Izginut će od desnice ove! ' 

NAROD: Teško nama! 

KOLUMBAT: Iščupat ću voćke, vinograde, 

Poharati polja i ograde, 

Popalit ću sela i domove. 

Ako knez mi ne da Mile kćeri svoje 
Za ljubovcu u hareme moje!« . . . 

MILA: (pohrli Petru) 

Avaj braćo! ne dajte me! 

NAROD: Silnik kleti hoće da nas smrvi! 

Zar da damo krv od naše krvi? 

PETAR, JURE: Nikad! — Nikad! — 
NAROD: Nikad! — Makar listom izginuli! 

KOLUMBAT: 

Strašan paša, još strasnije snuje. 

Tebi, Milo, paša poručuje, 

Da ga čekaš pred bijelim dvorima, 

Jer on s tobom razgovora ima. 

Veli: 

»Ako mene ne dočeka Mila, 

Ne će znat se gdje su nekad bila 
Ta Poljica! . . .« 

PETAR: Dočekati ne će! 

JURE I VOJVODINA PRATNJA: 

Dok nas teče, dočekati ne će! 

MILA: Avaj meni, huđe li sam sreće! 
KOLUMBAT (tužno): 

Zakleo se Mekom i Medinom, 

Časnom Čabom, Alahom i dinom; 

Vjeru daje nevjerna Turkuša 
Ako sve se i prigne i sluša: 

Da će šteđjet i ljudi i sela. 

Tebi veli: Ako pođeš s njime, 

Pašinica, kaduna ti ime. 

Ne pođeš li, tad slobodno idi 
U planinu kuda ti se svidi. 

AF uzalud gorom ćeš se kriti, 

Jer robinja njegova ćeš biti. 

Kad na sablji tebe zadobije 
Sve će živo mačem da pobije. 

Zgazi, sruši, smrvi i popali, 

Prahom bit će, što smo domom zvali . . . 
NAROD: Proklet bio, tko ga je rodio! 
PETAR: Nek pohara, spali, bije, 

Neka ruši naša sela, 

AF još nitko svlado nije 
Naša gorda srca smjela. 

U zemlju je našu ući Iako, 

AF izaći — teško i nikako! 

NAROD: U zemlju je našu ući lako, 

AF izaći — teško i nikako! 

KNEZ: (obraća se narodu) 

Sada, braćo, jad i muke znate. 

Ti odluči puče i narode. 

NAROD: Života nam nema bez slobode! 
Nek dušmanin pali, bije, 

Neka ruši naša sela, 

AF još nitko svlado nije 
Ova naša srca smjela. 

Časnije je za slobodu pasti, 

Nego živjet ropski i bez časti! 

Bolje u grob, nego rob! 

MILA: (se cijelo vrijeme slama u sebi) 

U Čas sreće zla sudbina! 

Strašna to bi bila žrtva! . . . 

AF je bolje da sam mrtva, 

Nego cijela domovina . . . 

NAROD: Dođe zeman treba umirati, 

S kućnog praga otjerati vraga, 

Za slobodu život žrtvovati, 

Do posljednjih ustrajati snaga. 

KNEZ: Iznesi barjak, brate Koiumbate! 

(Kolumbat odlazi u kuću po barjak, a k 

se obraća vojvodi Petru.) 

A, vojvodo, sad je reda na te! 

PETAR: Na vrh kule oganj zapalite, 
Neka javi od sela do sela, 

Da je turska najezda počela. 

U sva zvona glasno udarite, 


Oružani narod sakupite, 

Svi u sure gore i planine, 

Sve nejako sklon’tc u pećine, 

Gon’te blago gori u zbjegove, 

A junaci u zbor na bregove! 

NAROD: U zbor na bregove! 

U zbjegove, u zbjegove! 

(Međutim je Kolumbat iznio barjak, pre- 
dao ga knezu, a knez ga predaje Juri.) 

KNEZ: Primi, sine, . junačko znamenje, 

Nek se vije kroz suro kamenje, 

Kud se munje s orlovima jate. 

A vihori s ponorima brate. 

JURE: (prihvaća barjak, ljubi ga i razvija.) 
Evo kneže, riječi od junaka, 

Glave dajem, ne dajem barjaka! 

(Vidi se kako jedan Poljičanin na kneževoj 
kuli pali oganj. Vatra plane, a on se povlači.) 

NAROD: U zbjegove! 

PETAR, JURE: U planine! 

KOLUMBAT:. IJ bregove! : 

KNEZ: U pećine! 

Svi junaci na padine, 

Za slobodu sad se gine! 


(Na kuli plamsa oganj visoko. Narod se ra- 
zilazi žurno. Ulaci poletješe u sela. S naro- 
dom odlazi i Jure s barjakom i s vojvodi- 
nom ličnom pratnjom (lijevo). Ostaju Mila, 
Petar, Knez, Kolumbat i nekoliko starijih 
ljudi. Mila stoji na jednom mjestu kao oka- 
menjena, stvarajući najtežu odluku.) 

KNEZ: Ja odlazim skupit katunare, 

Iz svih sela mudre ljude stare. 

PETAR: Ja ću s vojskom posjesti padine, 
Tvrđe klance, staze i pećine, 

A ti, Milo, skupi jaranice. 

Mlade snaše, babe ranarnice: 

Pripremajte hranu za vojnike 
I njegujte braću ranjenike. 

Ja ću tvrdo na mezevu stati, 

Zbogom, Milo, nek te sreća prati! 

KNEZ I STARIJI LJUDI: 

Hajd’ vojvodo, hajde Milo, 

Što radili sretno bilo! 

MILA: (naglo pristupi k ocu i Petru, te ri- 
ješeno i odlučno, ali_ tužno) 

Stan’ te časkom!... Čujte, braćo!... 

Oče... Petre... oprostite! 

Vi sve ste mudro odlučili 

Za narod naš i dragu zeml ju našu . . . 

AF ja ostajem! — I dočekat ću pašu! 

SVI: (iznenađeni i zapanjeni) 

Što govoriš, Milo? 

PETAR: Ne, nikad! — Nikad, ni do vijeka! 
KOLUMBAT: 

Znaš li, Milo, što te ovdje čeka? 

KNEZ: Ne luđuj, kćeri, što ti na um pada! 

STARIJI LJUDI: 

Zar nije dosta nevolje i jada? 

MILA: (odlučno) Ja ostajem! . . . 

PETAR: O, Milo, moja milena, 

O željo moja plamena! 

Zar ćeš srušit divne nade 
Sreće naše mlade? . . . 

MILA: Čuj me, oče, dobri, blagi, 

Čuj, zaručnice dragi! . . . 

Vi ste mi, oče, život dali, 

I dobrom ste me kćerkom zvali, 

A ti si, dragi, mog života 
Sva nada, sreća i ljepota. 

Ti bješe želja mojih noći, 

Jedina sanja mojih dana, 

Svud pratile me tvoje oči 
I draga usta nasmijana. 

Na oštroj ćordi ispred sviju, 

Ne štedeć sebe, svoje krvi, 

Pred svima što se za dom biju, 

Bio si uvijek vitez prvi. 

Ti bješe junak mojih snova. 

Jedina želja mojih nada. 

Samo je tvoja duša ova, 

Sva tvoja — moja sreća mlada! 

AF danas kada zemlja strada 
I propast rodu kada prijeti 
Što ostaje u moru jada. 

Do li pobjedit — ili mrijeti! . . . 

PETAR: O, Milo, moja! 

Zar uzalud nije žrtva tvoja? 

KNEZ, KOLUMBAT, STARIJI LJUDI: 
Ženska glavo, borba je na nama, 
Kćeri, dijete. 

Slaba žena, što ti možeš sama? 

MILA: Jest, ja ostajem! 

Sama se dižem proti siii. 

Da budem što ste i vi bili, 

I, znajte, ja ću rade mrijeti, 

AF zgazit ne ću zakon sveti. 

Ako treba, svoj ja život dajem . . . 

I ostajem! 

KNEZ: Ta mi smo, kćeri, glave muške, 
Za nas se kuju ma>ci, ^)Ubkc ! 

Rabote man’ se naopake. 

Tvoje je rodu dat junake ... 

PETAR: O, draga, mila — ti jedina, 
Veza nas ljubav i sudbina. 

Sunašce sreće, sanja, snova, 

I ne da tebe ruka ova! 

Radije svoju glavu dajem . , . 

MILA: Ja to, dragi, dobro znajem, 

AF ostajem! 

KNEZ: Ao, kćeri, što naumi! 

Daj se, dijete, urazumi. 

U silnika nema vjere, 

U tirana nikad mjere! 

PETAR : Milo, pođi ... 

KNEZ: Kćeri, dođi ... 1 \ 

STARIJI LJUDI: 

Sklon’ se, dijete pred očajem . . . 
MILA: (odlučno) Ja ostajem! 

(Čuju se zvona; * udaraju na uzbunu.) 

KOLUMBAT: 

Nema druge, ja ostadoh s njome, 
Tako ranjen ne vrijedim nikome. 

Na ovim je rukam odgojena, 

Ko vlastito Čedo zavoljena. 

Neka bude, što se mora zbiti, 

Što njoj bude i meni će biti. 

Star sam, ranjen, za me štete nije, 

Pa ako me Turčin i ubije . . , 


POLJIČKI GLASNIK: (dolazi s lijeva. Zvo- 
na neprekidno udaraju na uzbunu.) 

Kneže stari, zovu katunari, 

Katunari seoski knezovi. 

(Petru) 

Vojevođo, Čekaju zbjegovi! 

Svi junaci pod oružjem stoje 
I čekaju zapovijedi tvoje. 

KNEZ I PETAR: Evo odmah! (Glasnik se 
vraća lijevo.) 

KNEZ: (Mili) Zar ipak ostaješ? 

MILA: Ja ostajem, oče, i oprosti! 

KNEZ: Vjerujem ti, kćeri, da ćeš znati 
Čuvat obraz svoj i zemlje ove . . . 

Zbogom, dijete, mene dužnost zove, 

Moj blagoslov nek te svuda prati! 
STARIJI LJUDI: 

Pričuvaj je, brate Kolumbate! 

Zbogom Milo, zbogom dijete milo! . . . 
(Knez zagrli Malu i poljubi. Mila se s osta- 
lima oprašta nijemo, a oni odlaze lijevo. 
Kolumbat ode na kulu, gdje potiče oganj i 
motri u daljinu. Mila i Petar ostaju sami.) 
PETAR: Ti ostaješ? 

MILA: Ja ostajem, mili... 

(Polete jedno drugome u zagrljaj.) 

PETAR: Tek ti srećom procva zjena, 

A već svenu cvjetak plavi. 

Zbogom, draga, nesuđena, 

Jedina moja ljubavi! 

MILA: Kroza teške, ljute boje, 

Gdje se sudbe mačem kroje, 

Pratit će te srce moje. 

Uvijek tvoje, samo tvoje. 

PETAR: U cik zore mračna sjena 
Bijeli danak tamom za vi, 

Os ta tuga nesmiljena. 

Umjesto žarke ljubavi! 

MILA: AF što osta proti sili 
Do ljubavi naše žrtva? 

AF znaj, dragi, vjeruj, mili. 

Bit ću tvoja ili mrtva . . . 

PETAR: Ne nikad, nikad, Milo, ne! . . , 

Ne ruši slatke, divne sne . . . 

Ja hoću život, ne ću smrt. 

Ni plač nad tvojim grobom, 

Dušmana ja ću ljutog strt 
I živjet sretno s tobom. 

Jer kad se opet blagi mir 
Na drage prage vrati, 

Čeka nas rađošt, čeka pir, 

I svojom ću te zvati. 

Znaj, moj si cijeli, ovaj svijet, 

Čeznuće moje cijelo, 

AF ako itko mora mrijet, 

Tad ja ću umrijet smjelo! 

MILA: O, mili, dragi, voljeni, 

Takvog te volim, ljubljeni! 

GLASOVI IZ DALJINE: (čuju se trube i 
zvona.) Vojevođo! — Vojevođo! 

Narod zove! 

Turci idu! 

Vojska čeka! 

MILA 1 PETAR: Zbogom, moja radosti, 
Zbogom, cvijete gizdavi, 

Željo moje mladosti, 

Sva žarka moja ljubavi! 

(Petar je poljubi, pođe nekoliko koraka, ali 
se naglo trgnu i zaustavi. Polete jedno dru- 
gome u zagrljaj i grčevito se ljube.) 

(Petar se otrgne iz njezina zagrljaja i. po- 
bjegne lijevo. Mila ostaje sama. Kolumba! 

izađe na doksat kuće.) 

MILA: O, zbogom, moja mladosti, 

Ti moga srca radosti . . . 

Za mili rodni kraj, 

Za dragi zavičaj, 

Za rodne njive, tiha sela, 

Morska žala, gorska vrela, 

Za mili narod svoj 
Ideš u smrt i boj,. 

I daješ svi jesno sama sebe . . . 

A T ja ću biti vrijedna tebe! 

KOLTJMBAT: (tiho prilazi Mili) 

Da Ii si, kćeri, dobro uradila? 

MILA: Kako bi, djedo, dostojna bila 
Male, aP hrabre zemlje ove. 

Što slobodna se kroz vjekove zove? 
KOLTJMBAT: 

Tko zna, kćeri, što se može zbiti! 

U silniku, kćeri, nikad vjere, 

U tirana nikad nema mjere , . . 

MILA: (zdvojno) 

O, djedo, djedo, ne lomi me i ti! 

Zar ne vidiš, da sam sva slomljena? 

Zar je u mene srce od kamena? 

Život je tamo, mladost, radost. 

Ljubljeni, mili, željkovani, 

A ovdje propast, tuga, žalost, 

I usud teški i neznani — 

I možda smrt . . . O, sve me zebe . . . 
Bjež’mo, djedo, bilo kuda . . . 

Spasimo sebe . . . spas’mo sebe! . . . 
KOLTJMBAT: U dušmana vjere nije, 

Ti odluči i prosudi 

Što je bolje, pametnije 

Onamo su, dijete, naši ljudi! 

MILA: Ne! — Ne! — - Ne! — Ta strepnja luda 
Lomi me svu . , . Ja nemam snage! . . . 

A1 što će bit od zemlje naše 

Pod bijesom strašnog turskog paše? 

O, što će bit od zemlje drage?! 

(Potpuno se ispravlja od trenutne klonulosti. 
Okreće se oko sebe, gleda u daljine ponosno 
uzdignute glave. Kolumbat se skutri zami- 
šljen na stubama terase.) 

MILA: O, zemljo naša, ljubljena i draga, 

TJ teškoj borbi zavoljena žarko, 

Ti do slobode nemaš drugog blaga, 

A tvoj je ponos naše sunce jarko! 

Pod svakim kamom ljut ti zmajić sniva, 
TJ svakoj brazdi krvav mač se trza, 

TJ svakom vrelu vrije voda živa, 

Pred svakim pragom krilat konjic ’rza. 
Vjerujem u te, sveta zemljo moja. 
Dubokom vjerom bregove što mrvi. 
Hranjena ti si poplavama znoja, 

Gol kamen čuvan bujicama krvi! 

Kad đušman tebe spali, zgazi, smrvi, 

Ti tad se vineš ispod grobnog kama 


I opet jača, snagom svoje krvi, 

Ti ljepša, bolja rađaš sebe sama! 

O, naša majko, majko srca mog! 

O, rodna grudo, majko puka svog! 

O zemljo naša ljubljena i draga, 

TJ svakom kamu iskra ti se krije, 

Ti do slobode nemaš drugog blaga, 

Od tebe draže mile majke nije! 

O, zemljo naša, mučenice sveta! 

O, gorda hridi, raskrsnice svijeta! 

O, zemljo moja, nek te čuva bog! . . . 

(Mila odlazi u kuću, a Kolumbat za njom, 
te zatvori za sobom vrata. Sunce lagano za- 
pada. Scena je prazna. Vatra na kuli gasne.) 
Spušta se posebna prozirna za- 
vjesa (veo), koja zaklanja scenu. 


* 

i. INTERMEZZO 

(Čuje se neko vrijeme zvonjava zvona. U 
planinama odjekuju daleki poklici i doziva - 
nje ratnika, te bat stoke i orljava naroda, 

što se sklanja u gudure.) 

(Muzika prikazuje jad i patnju zemlje.) 
Diže se posebna prozirna zavje- 
sa (veo), koja je zaklanjala scenu. 
(Iz daljine se čuju glasovi bubnjeva i zuri a, 
pjesma turskih vojnika, te bat i kas turske 
vojske, što se približava sve bliže i bliže. S 
lijeva ulazi najprije predstraža turskih voj- 
nika. a za njom BIMBAŠA s četom; među 
njima I., II., III. i IV. TURSKI VOJNIK.) 

TURSKI VOJNICI: (iz daljine) 

Topan-paša konja jaše. 

Nad glavom mu barjak vije, 

0 bedri mu sablja bije, 

A za pašom kuburlije. 

BIMBAŠA: Eto, tu smo! — - Ti, Alile, skoči, 

1 ti, Meho, na prve predstraže. 

Dobro, sinci, otvorite oči. 

A vi ovdje, pred Miline dvore, 

Razapnite pašine čadore. 

(Vojnici donose i razapinju pašin čador ne- 
daleko staroga bora.) 

TURSKI VOJNICI: Kuda pašin at prokaše 
Pod kopitim trava gnjije. 

Nit’ se žanje, nit’ se sije, 

Nego samo krv se lije. 

I. TURSKI VOJNIK: 

BiT ti, Meho, nešto draže bilo, 

Da te čeka tvoje Ajče milo? 

II. TURSKI VOJNIK: 

Pazi, Ale, drž’ dimlije rukom . . . 

III. TURSKI VOJNIK: Pripaz tikvu! 

IV. TURSKI VOJNIK: Veži je sarukom! 

SVA ČETVORICA: 

Za krmke će kaur trebat ljeve! 

(Vojnici se smiju. Alil i Meho odlazeći od- 
mahuju rukama i smiju se.) 

BIMBAŠA: 

Crkli! — * Pukli! * — Tri vam nane vaše! 


* 

Zgrabim li vas stuć ću vam bundeve! 
Prestanice, eto silnog paše! . . . 

TURSKI VOJNICI: Oko silna Topan-paše 
Glave lete, dušman kleca, 

Sela gore, roblje jeca. 

Plaču majke, cvile djeca. 

(Do jaši TOPAN-PAŽA sa svojom užom svi- 
tom također na konjima. Uza nj su IZURAN 
ALIJA i SEJID-BEG-. Vojnici zamuknu i 
pozdravljaju starješine. Pašin čador je već 
podignut. Oko paše begovi i pješaci. Vojnici 
prolaze cestom desno. Neki popinju nekoli- 
ko manjih čadora na uzvisini preko puta.) 
TOPAN-PAŠA (s konja): 

Jesu T ovo Gojsalića dvori? 

Hej, bimhaša! 

BIMBAŠA: (metaniše) Jesu, svijetli paša! 
TOPAN-PAŠA: (gordo) 

Kud se moji zabijele čadori. 

Ja sam viko, da ne čeka nitko. 

Danas ćemo vidjeti i znati, 

Da li će nas itko dočekati 
Pored riječi, pored vjere moje . . . 
BIMBAŠA: Čekam, pašo, zapovjedi tvoje. 
TOPAN-PAŠA: Do čadora smjestite džebanu, 
A podalje za askera hranu. 

Te okolo logor i sejsanu, 

Svud u redu straže postavite, 

Ispod gore vojsku ušančite, 

Da ne udru iz potaje vuci. 

Te poljičke rđe i hajduci. 

(Paša i ostali sjašu, a momci im odvode ko- 
nje. Međutim vojnici dovode konje s džeba- 
nom i istovaruju je odmah ispod starog bo- 
ra: nekoliko vreća i burađi s prahom) 

IZURAN ALIJA: (posprdno):' 

Poljičani, sinje kukavice, 

Alaj svoje osvjetlaše lice. 

Zorom ćemo već im doći haka, 

Pognati ih iz tih krtičnjaka. 

SEJID-BEG: (gospodstveno i smireno) 

E, lako je uđrit na nejaka, 

AF poteško junak na junaka. 

I junaku odmora trebuje. 

Ako hoće muški da vojuje. 

TOFAN-PAŠA: Pristupite, da se okrijepimo, 
I o svemu ljudski prozborimo. 

(Pod čador i pred čador su razmjestili du- 
šeke, te desno od šatora pale vatru za pri- 
pravljanje kave. Topan-paša, Izuran Alija 
i Sejid-Beg upute se prema čadoru.) 

MUJEZIN: (iza scene znauči ićindiju. Svi 
se okreću k istoku te u mirnom vojničkom 
stavu, s rukama na prsima, slušaju poziv na 

molitvu.) 

Allahu ekber! 

Ešhedu enne la illahe ill-aUah! 

Ešedu enne Muhameđen resul ullah! 
Hajah lesellah! 

Hajah lefellah! 

La illahe ill-elah! 

Allahu ekber! 

(Kad svrši ićindiju Topan-paša. Sejid-beg 
i ; žuran Alija sjedaju pred čador.) 


TOPAN-PAŠA: Dede, Mujo, iznesi rakije 
l pođvori dobre meraklije. 

Dajte vojsci mesa ovnujskoga 
I beškota, hljeba latinskoga. 

Nek se znade u koga imade! 

(Sluge skaču, da izvrše njegove zapovijedi. 
Mujo ih dvori rakijom, podnosi kave i puni 

nargile.) 

SEJID-BEG: (uljudno, ali ponosno kao sebi 
ravnu) U zdravlje ti, ova kaplja, paša! 
IZURAN ALIJA: (ponizno) 

U zdravlje ti, mila majko naša! 

Đa s’ kurtališ kaurčadi, 

Što nam vjeri o zlu radi! 

SEJID-BEG: Da s’ kurtališ pripuzica, 
Gorkih s leđa, slatkih s lica! 

(Izuran Alija mrko gleda Sejiđ-bega, jer 

. zna, da na njega cilja.) 

IZURAN ALIJA: Opet sitno krešeš?! 
SEJID-BEG: Čelik kremen kreše!! 

IZURAN ALIJA: AV kog’ iskra sprži . . , ■ 

OBOJICA: (naglo i izazovno) 

. . . nek se češe ! ! ! 

TOPAN-PAŠA: Koljete se ko paščađi dvoje... 

Batalfte zadjevice svoje! 

TURSKI VOJNICI: (u pozadini pjevaju ru- 
galicu) Hej, poljičke kukavice, 

S dv’je ljevice, bez desnice, 

Pripašite pregačice, 

Hej, poljičke kukavice! 

Tuć ćemo ih kamišima. 

Kako patn sismasmia, 

Sputati ih kajišima, 

Tuć ćemo ih kamišima! 

Kao vuci ovce torom. 

Sutra ćemo ranom zorom 
Pognati vas gorom -dolom, 

Kao vuci ovce torom! 

AF ne ljutim oštricama. 

Već od sablje koricama, 

I ko babe preslicama, 

AF ne ljutim oštricama! 

t 

IZURAN ALIJA: (digne se i nazdravlja) 

Topan-paša, mila majko naša. 

Sve u zdravlje cara padišaha, 

A uz izun dina i Alaha! 

Sutra ćemo mise istjerati. 

Razdijeliti zemlju u begluke, 

U begluke i u aganluke, 

Pustu raju uz plug pritjerati, 

Upornije kocem darivati 
A djevojke među se dijeliti. 

Milu ćemo živu uhvatiti, 

I tebi je, paša, darovati 

Nek se znade, nek se pripovijeda. 

Čija vjera zemljom zapovijeda! 

(Topan-paša šuti, mrko gleda i odbija di- 
move.) 

SEJID-BEG: (prezirno) 

Horjatine, crni Arapine! 

Tebi nikad dosta aganluka, 

Meni dosta mojega begluka. 

Sto će paši ljepotica Mila, 

Da je ljepša neg’ u gori vila, 

Kad ga danas nije dočekala. 

Već je drugom živo srce dala. 

IZTJRAN ALIJA: (posprdno) 

Regoviću, moj gospodičiću, 

Regluke je lako naslijediti, 

Ali teško na sablji dobiti. 

Kad u kavez grličica padne, 

Jede s ruke što joj zrno dadne . . . 

Ja ću samac Milu uhvatiti, 

Moja vjera, pašina će biti! 

SEJID-BEG: (se glasno nasmije) 

Ha ... ha ... ha ... ha! 

IZURAN ALIJA: (srdito) 

Tko se meni ko rđi nasmije, 

Nikom, beže, halaliti ne ću! 

SEJID-BEG (sliježe nehajno, ramenima) 

E, to meni ni u bendek nije! 

Bijesna kera veže se u vreću . . . 

IZURAN ALIJA: (zajedljivo) 

Ker, i manji, grize katkad bolje , . . 
SEJID-BEG: (ponosno) 

Arslan s kerom mrzi da se kolje 
IZURAN ALIJA: (uzbudljivo) Ej, valahi! . . . 
SEJID-BEG: (naglo) Ej, bilahi! . . . 
TOPAN-PAŠA: (trgne se) 

Prestanite! — Pravo zboriš, beže! 

Bre, aferim, glasiti junače. 

Pa makar me u živo poreze 
Od handžara i ljuće i jače. 

Sto će meni raja i begluci, 

Pobinjice, zemlja, aganluci, 

Kad me ona nije dočekala, 

Kad mi nije svoje srce dala? 

Ni vjere mi prihvatila nije . . . 

Dvori zjaju pusti, ostavljeni, 

Prazni, tvrdi, hladni i kameni, 

Kao da se svaki pendžer smije 
Mojoj sili, silnom paši — meni! 

(Skoči srdito na noge i okrenut prema ku- 
ci viče:) 

Zar nikoga nema u dvorima? 

(stanka) 

Zar nikoga nema u dvorima? 

MILA: (iza scene, izlazeći na vrata terase) 
Ima, pašo! — Evo mene, ima! 

(MILA stupi na terasu ponosno, svečano 
odjevena i bogato nakićena. Topan-paša i 
svi ostali skoče na noge zapanjeni od njene 

smionosti i ljepote.) 

SVI: Ona! — Ona! 

IZURAN ALIJA, SEJID-BEG, BIMBASA: 
Lijepa li je! Divna li je! 

I. TURSKI VOJNIK: U kosi joj sunčanica! 
IV. TURSKI VOJNIK: A na čelu večer njica! 

II. i HL TURSKI VOJNIK, BIMBASA: 
Zore su joj lice mile 

Slatkim mlijekom i šerbetom, 

Bijele grudi zakitile 
Bul-bisera rukovetom! 

IZURAN ALIJA: Obrvice — pijavice! 
SEJID-BEG: Medna usta ko ružice! 


I. TURSKI VOJNIK: Na rukama mjesečina! 
IV. TURSKI VOJNIK: A te oči ko pučina! 
IZURAN ALIJA: Trepavice — lastavice! 
SEJID-BEG: Stoput ljepša od danice! 

II. i III. TURSKI VOJNIK: 

Vala ljepša od hurije! 

I. i IV. TURSKI VOJNIK: 

Kad prozbori, proromori! 

BIMBASA: Ali da se još nasmije... 

SVI: (osim paše) E, bila bi sestra zori! 
TOPAN-PAŠA: (mahne rukom i svi umuknu) 

Ti, Milo?... 

MILA: Ja, paša! 

(U daljini se čuje čarkanje.) 
TOPAN-PAŠA: Od mene se nisi prestrašila, 

I moju si vjeru prihvatila? 

MILA: Tvoje vjere nisam prihvatila, 

I tebe se nisam prestrašila! 

Ko pregori ljubav srca svoga, 

Ne boji se na svijetu nikoga. 

(Slobodno i ponosno silazi niz stepenice te 

pristupa k pašinu čadoru.) 

II. i III. TURSKI VOJNIK: Zor-djevojka! 
IZURAN ALIJA: Arslati-žena! 

I. i IV. TURSKI VOJNIK: 

Nema joj zamjera ... 

SEJID-BEG: Ženska glavo, alal li ti vjera! 

(Čuje se nešto jače puškaranje) 

BIMBASA: (pristupi) 

Počeli su gorske haramije, 

Ujedaju ko šaru! je zmije. 

TOPAN-PAŠA: 

Sejid-beže, pođi k lijevom krilu, 

Ti, Alija, u desne padine; 

Pripazite da asker ne gine, 

AP na silu udarite silu. 

SEJID-BEG: Dobro, paša... 

IZURAN ALIJA: Dobro, majko naša! 

(Poklone se i odlaze: SEJID-BEG lijevo, a 
IZURAN ALIJA desno. Bimbaša se povuče 

u pozadinu.) 

TOPAN-PAŠA: Sjedi Milo, na meka dušeka, 
Da ti kažem jade srca svoga; 

Samo ti mu za bol znadeš lijeka 
I pomoći od udesa zloga. 

Vidiš, Milo, ni dirnuli nismo 
Sela, kuća, voćke, vinograda. 

Kud smo prošli, sve poštedjeli smo, 

Kako našli, tako je i sada. 

Nije ovo asker ljuti. 

Što tamani, pali, guti. 

Nije dušman, Što smrt nosi, 

Nego paša, što te prosi! . . . 

Ti si mi odnijela mir. 

Ti blagi smutila san. 

Ti nesna unese vir 
TJ noć, a sne u dan . . . 

Što mi je sila i vlast, 

Što će mi blago i čast? 

Ti si mi jedina * strast, 
ledina želja i slast! 

MILA: Zašto, pašo? — Otkud? — Čemu? 

Ti me nikad ni vidio nisi! 

TOPAN-PASA; Sjeti se, Milo . . , 

Lane je bilo ... 

U Splitu bjehu pregovori. 

Da primirje se neko stvori t 
Med’ kuranom i kaur-ajvanom ... 

Sjećaš Ii se zgrbljenoga ćate. 

Neugledna i ruhom i likom, 

Što je skromno đošo s poslanikom, 

I bacao vreo pogled na te? 

Znaš li tko se pod tim ćatom krio? . . . 
MILA: (sine joj) 

To... ti si, paša, preobučen bio!? 
TOPAN-PAŠA: (naglo i strastveno) 

Od onog dana 
Nemam mirna sana . . . 

Tvoj lik posvuda sa mnom kroči, 

Po crnoj noći, bijelu danu, 

I svud me prate tvoje oči, 

I svud te vidim željkovanu! 

Rastjero sam harem cijeli, 

Raspoklanjo pašinice, 

Rasprodao u svijet bijeli 
Sve kavkaske robinjice. 

Uzalud nas adet priječi, 

I zaludu vjera smeta: 

Sve ću smrvit što me spriječi 
I porušit pola svijeta! . . . 

Moj tvrdi grad mi zavi tama 
Bez sunca tvojih jasnih zjena, 

Ne pozna više sebe sama 
Ta ruka tvrda, nesmiljena . . . 

Za tobom samo srce gori. 

Za tobom samo čeznu zjene. 

Za tobom želja dušu mori, 

Zbog tebe život mre! . . . 

(Mila šuti. Spušta se noć zvjezdana i jasna. 
Sluge postavljaju uokolo goruće baklje. Na 
planini gore kresovi, a po logoru pa e vatre. 
Iz daljega se čuje pijev vojnika.) 

VOJNIK NA STRAŽI: (iza scene) 

Niz padine akšam sipi, 

Kamen-gora zlatom sinu, 

Sunce tone niz pučinu. 

Sinje more kipi . . . 

VOJNIĆ!: (iza scene prihvaćaju) 

Ej, Ajko, Ajkuno, 

Moja željo plaha, 

Ja za tobom pogino 
Od topla sevdaha! 

VOJNIK NA STRAŽI: 

Vrh visoke, vrh planine. 

Suton budi zvijezde jasne, 

Tebe nema, sunce gasne 
Živo srce gine . . . 

VOJNICI: Ej, Ajko, Ajkuno, 

Moja željo plaha, 

Ja za tobom pogino 
Od žedna sevdaha! 

TOPAN-PAŠA: 

Ti, Milo, šutiš, ti ništa ne. zboriš! 

MILA: (zamišljeno) 

Što mogu, paša? — Pa što da zbori 
Razum, što srcem vlastitim se bori?! . . . 
VOJNIK NA STRAŽI: 

Kroz kovilje i kroz smilje 
Noć se spušta tiha, blaga, 


A za drugog, za nedraga, 

Ode moje milje . . . 

VOJNICI: Ej, Ajko, Ajkuno, 

Moja željo plaha, 

Ja za tobom pogino 
Od pusta sevdaha! 

TOPAN-PAŠA: 

O, zašto šutnjom dušu moju moriš?!... 
MILA: Čuj, dobri paša, zborim ti iskreno. 
Ja znadem što je srce izranjeno . . . 

AT mi smo, pašo, dva suprotna svijeta: 
Bez jada zapad istoka ne sreta . . . 
TOPAN-PAŠA: 

Što istok, zapad? — Sto se tiču žene? 
Ljubavi naše? — Silnog paše — mene! . . . 
Vlast ću ti dati, bogastva i časti, 

Robinje, sluge, svilu, zlato, moć. 

Pred tvoje noge pašaluk će pasti, 

I sve što mrdne pod moj mač će poć. — 
S mog gordog Sinja pasovat ćeš silna, 

U tvojoj ruci bit će mir i boj. 

Voli me samo divna i umilna. 

Pak i sam paša rob će biti tvoj. 

U ovom kršu zar sve propast ne će? ‘ 

O, dođi sa mnom, raskini taj vez! 

Med ovom rajom kakve tražiš sreće, 

Što tvoj je otac? — Tek seljački knez! 
MILA: Ja, paša, ne trebam blaga, 

Ne trebam silu ni vlast, 

Naša sloboda draga 
Sav naš je ponos i čast! 

Znaj, dobri paša, drugog volim, 

AT tebe bratim, tebe molim: 

Ne ruši moje sreće mlade, 

Ne trgaj iz mog srca nade, 

Poštedi skromna sela ova, 

Tu zemlju mojih pradjedova . . . 

Zar vlast se gradi morom straha? 

Zar čast su sela što se spale? 

Zar slava očaj siromaha? 

Zar moć su suze djece male? 

O, tebi čast je moćnu slavnu, 

U borbi proti sebi ravnu, 

A ne s tom pustom šakom jada. 

Što već na prvi udar pada. 

Jer nek je junak iznad svega, 

Ipak je čojstvo iznad njega! 
TOPAN-PAŠA: (ustane srdito) 

Od mene' dakle ti to tražiš? 

Tako me hoćeš da ublažiš? 

Zato si dakle tu ostala? 

Zar zato si me dočekala? 

Došla si zato da me moliš, 

A drugog ljubiš, drugog voliš! 

A meni veliš: idi, prosti, 

I glođi, pašo, gole kosti . . . 

Ha! . . . ha! . . . ha! . . , (smije se surovo 
i bijesno.) 

Makar što bilo, bit ćeš moja! — 

MILA: Što vrijedi silom ljubav tvoja? 
TOPAN-PAŠA: AT bit ćeš moja! 

MILA: Nikad tvoja! 

TOPAN-PAŠA: 

Robinja ćeš biti robinjice moje! 

MILA: AI: moje srce — nikad tvoje! 
TOPAN-PASA: (bijesno i uzrujano) 

E, dobro dakle, ti bit ćeš kriva, 

Da sad će ova planuti sela. 

Proteći krvlju i voda živa, 

Leševim’ ključat i gorska vrela! — 

Isjeć* ću voćke, vinograde, 

Poklati ljude, djecu, žene, 

Gorit će šume, sela, zgrade, 

Od jare trava će da svene! 

Tvom dragom devet zderat ću koža, 

Sudit će kolac, oganj i mač. 

I ginut starci udarcem noža. 

S garišta samo čut će se plač! 

MILA: (gordo i uzbuđeno) 

Ubijaj, pašo, kolji, davi, 

Nek sela gore, krv se lije! 

Ne radi tako junak pravi. 

Jer junak nikad krvnik nije! 

U mom ćeš dragom 
Junaka hrabrena srest, 

Što srca snagom 

Zna smrvit silnika pest! 

Pašo, junak budi! . . . 

Ti milostiv budi! ... 

TOPAN-PAŠA: Nema smilovanja! 

MILA: Slušaj, pašo . . . 

TOPAN-PAŠA: Ne! 

MILA: Čuj! . . . 

TOPAN-PAŠA: Ne! 

(pljesne rukama i zove sluge.) 

Hej, sluge, amo! — Brže! — Trkom, kasom! 
Ognja! — Krvi! — Suza! — Klanja! 

(Sluge prilete i bacaju se ničice pred pobje- 

šnjelim pašom.) 

MILA: (zgrabi pašu očajno za ruku) 

Ne, dobri pašo, daj pričeka j časom! . . . 
TOPAN-PAŠA: (bijesno gleda, ali otpušta 

sluge pokretom ruke, a oni nijemo meta- 
nišu i povlače se.) 

Zbori! 

MILA: (zamišljeno se okrene i sva blijeda 
uzdahne, ali se svladava, i nakon velike 
unutranje borbe, prozbori.) 

Paša, bit ću tvoja! 

(U planinama se čuje puškaranje i dozivi.) 

TOPAN-PAŠA: Ej, ti živa željo moja!... 
Tako meni dina i živoga boga, 

Takva si mi draža, srca ognjenoga! 

(pljeska rukama.) 

Sluge, amo! (Sluge dolete i metanišu.) 

Asker počastite, 

Rakijom im pljoske napunite; 

Neka piju i neka pjevaju, 

Paša im je u devetom raju ... 

A ti, Mujo, darove iznesi, 

Da se moja hurija uresi. 

(Sluge sć povlače, a Mujo donosi iz čadora 
kutiju. Paša vadi iz kutije divan niz bisera 

i vješa ga Mili oko vrata.) 

Na sablji sam njega zadobio, . 

Kad sam carsku zemlju porobio. 

Neka biser obasja ti lica, 

Nek se znade tko je pašinica! . . . 

MILA: Dragi pašo, baš ti hvala... 

(U planinama se opet čuje puškaranje.) 


TOPAN PAŠA: Hej, bimbaša, amo janjičare, 
Nek igraju bojne igre stare, 

Nek šenluce i veselje grade 
V čast moje pašinice mlade! 

BIMBAŠA: (temena p’ed pašom i vikne u 

pozadinu.) 

Janjičari potecite, 

Bojne igre zametni te! 

(Na scenu dotrči grupa janjičara u bojnoj 
opremi, pokloni se pred Milom i pašom i 
pleše bojnu igru s handžarima: BALET.) 

TOPAN-PAŠA: (kad se svrši ples razdragan 
se digne.) 

Bre, aferim, sivi sokolovi. 

Lako meni kod takvih junaka ... * 

(Grupa janjičara se poklon? i povuče.) 

BIMBAŠA: (javlja) 

Evo, paša, od vojske ulaka! 

(Čuje se puškaranje i dozive) 

TURSKI ULAK: (dolazi trkom) 

Svijetli paša, bezi poručuju, 

Da kaurske psine ne miruju, 

I da žurno džebane trebamo ... 
TOPAN-PASA (srdit što ga prekida u zabavi.) 
Sikter, čekaj tamo! (Ulak se povlači.) 

(Čuje se puškaranje i dozivi) 

MILA: Dragi pašo, viknut ću do dvora 
Kolumbatu, sluzi svome, 

Nek se penje do Mosora, 

Da poruči ocu mome, 

Nek mu reče: Mila je ostala, 

Jer je paši svoje srce dala . . . 
TOPAN-PAŠA (radosno) 

Ajd* dojavi prosce i svatove, 

(Ironički.) Podaj vuku, nek nosi poruku! 

(Čuje se puškaranje i dozivi) 

MILA: (zove prema dvoru.) 

Kolumbate, brzo — čekam na te! 
Kolumbate — sadi, Kolumbate! 
KOLUMBAT: (se odziva iz dvora.) 

Evo mene. Milo, moje milo! 

(KOLUMBAT silazi niz stepenice i pristupa 

k Mili.) 

MILA: (teško) 

Kolumbate! — Hvataj se planina . . . 

Ocu reci: — Jednoć Mila bila... 

Ali sada — pašinica mlada . . . 
KOLUMBAT: (se preneražen hvata za glavu.) 
Milo! Dijete! — Za Turčina?! 

Za Turčina, našeg dušmanina?! 
TOPAN-PAŠA: Šut’, kaure, kaursko kopile! 
Jutros satn ti glavu oprostio, 

AV bi sada proso naopako, 

Živa bih te na ko)ac nabio 
Kao jare, da ti nije Mile. 

KOLUMBAT: (ponosno) 

Kod nas, pašo, umire se lako! 

MILA: Nemoj, paša . . . 

TOPAN-PAŠA: (zove) Ovamo, bimbaša! 

(Dok paša daje bimbaši nalog, da provede 
kroz vojsku Kolumbata, Mila se približi Ko- 
lumbatu s posve drugim izrazom lica i go- 
tovo mu šapće.) 

TOPAN-PAŠA: (bimbaši) 

Nek provedu ovu budalinu 
Kroz redove psima u planinu, 

Nek ta gnjida nestane mi s vida, 

Jer inače ode pod ledinu. 

MILA: (Kolumbatu) 

Kada laguni plane . . . nek navale . . . 

I ko orli na Turke se svale . . . 

Zbogom svima! . . . Hiti i poteci . . . 
Pozdravi mi oca . . . dragom reci . . . 

Nema druge . . . potrebna je žrtva . . . 
Njegova sam Mila ... pa i mrtva . . . 

(nastavlja glasno, da i paša čuje) 

Reci: neka borbu obustave. 

Neka zaluđ ne pogube glave, 

Jer ja s pašom idem svoje volje. 

— Za sve tako bit će bolje . . . 
TOPAN-PAŠA: (Kolumbatu) 

Nosi mi se, pašče; sa očiju. 

Da ti hanđžar ne dohvati šiju! 
KOLUMBAT: (mirno i ponosno držeći ruku 
na handžaru) 

Je V za glavu, tu je na ramenu, 

A1 ne džabe, nego u zamjenu. 

Je V za pašče, podreponja laje, 

AP ne kurjak, što pred risa staje. 

Je T do prijetnje, zalud se razmaha 
Prijeteć’ onom, koj’ ne pozna straha! 

(Kolumbat ljubi Mili ruke sa suzama u 

očima.) 

Zbogom Milo . . . sve ti sretno bilo! 

(KOLUMBAT okrene paši leđa i ponosno 
odlazi a bimbaša ga predaje vojničkoj prat- 
nji.) (Čuje se puškaranje.) 

MILA: (s uzdahom) 

Eto, paša, sad povratka nema! 

Eto, sudba poveza nas nijema . . . 
TOPANiPAŠA: (radosno joj ide u susret.) 
Ti se ne boj, pašinice mila. 

Svi su sada puti izravnani. 

Ljubav k sreći rastvori nam krila. 

Čekaju nas dvori raspjevani. 

Čeka sreća, radosti i časti, 

Ljubav naša, mladost i ljepota, 

Gorđost sile, ponositost vlasti, 

Cvatni đženet do konca života . . . 

Sutra će nam ljepši dan da sine . . . 

MILA: (značajno) 

Sve je, pašo, u ruci sudbine! . . . 

(Čuju se bojni dozivi.) (Mila prilazi lagano 

k čadoru, paša je slijedi.) 

IZURAN ALIJA: (dolazi naglo s desna) 
Svijetli pašo, tako ti Alaha, . 

Šalji vojsci olova i praha: 

Ako nama ne stigne džebana, 

Može, naso. da bude šejtana. 
TOPAN-PAŠA: Bre, što si se užurbao tako! 
Nisi li se u Sinju hvalio 
Da bi sve ih samac isjekao. 

S tupom sabljom, kao pilađ lako? 
SEJID-BEG: (dolazi srdit s lijeva) 

Aman, pašo nesta nam džebana, 
Izgibosmo, đopađosmo rana, 

A ti sjediš s curom pod čadorom . . . 

Zar te nije zazor i sramota?! 


TOPAN-PAŠA: (plane) 

Bre, prestani takovim govorom, 

Jer te može stajati Života: 
SEJID-REG: (siiježe nehajno ramenima) 
Moja glava — jabuka zelena! 

Pazi vojsku, za ašik vremena! . . . 


(Nastaje zategnutost. Tišina u daljini, pre- 
stalo je puškaranje. Mila, kao da je vrijeđa 
taj govor, prilazi k vatri i gleda u nju bli- 
jeda, ali odlučna. Topan-paša sijeva očima 

ali uviđa da nije u pravu.) 

TOPAN-PAŠA: (mračno) Znajte! — 

Od Mile im sad stiglo poslanje, 

Da ćemo im poštedjeti sela. 


IZURAN ALIJA:. 

Bit će paščad sretna i vesela! 
SEJID-REG: I mogu. se, vala, da vesele 
IZURAN ALIJA: 

fej, puknut će pusta smijurina . . . 
SEJID-BEG: Smijat će se čitava krajina 
IZURAN ALIJA: 


Što ostasmo bez robija, bez plijena..-. 
SEJiD-BEG: Kao da smo vojska potučena! 
TOPAN-PAŠA: Ko se samo đrzne i nasmije, 
Teško njemu . . . 

SEJID-BEG: Pašo, nitko nije 
Još umako od smrti i smijeha! . . . 
TOPAN-PAŠA: (mrko) 

Dobro! — Mora biti, pa nek bude!... 
Nešto kuća, elem zapalite, 

Porobite što u selim osta 

a 

I med* vojsku u plijen razdijelite, 

Neka budu zadovoljne lude! 

IZURAN ALIJA: Malo, pašo... 

SEJID-BEG: Me će biti dosta... 

• MILA: (skoči) 

Ne, ne, pašo! — Ti obeća meni, 

Da domovi bit će pošteđeni. 

Kamo riječ ti, kamo obećanje? . . . 

IZURAN ALIJA: 

Obećanje — ludom radovanje! 
TOPAN-PAŠA: (srdito Izuran Aliji) 

Šuti! — Dosta! 

TOPAN-PAŠA: (Mili) Fa što će se zbiti 
Ako planu dva ušljiva sela!? 

MILA: (vrisne) 

To nikada! — To ne može biti! 

Od sramote živjet ne bi htjela! 
TOPAN-PAŠA: Kad se mora nema razgovora! 
MILA: A riječ dana, čast je zapisana! 
IZURAN ALIJA: Paša reko . . . 

SEJID-BEG: (pomalo zlobno) 

, . . paša i poreko! 

MILA: (oštro) U nevjere nema dakle vjere! 
TOPAN-PAŠA (vrlo srdito) 

Tko mi brani, da sva redom sela 
Ne pretvorim u hrpe pepela?! 

MILA: (silno) Ne ćeš, paša! 

TOPAN-PAŠA: Hoću! 

MILA: Ne ćeš, velim! 


U nas smrti nitko se ne boji!. 


SEJID-BEG: (izazovno) Pasinica! . . . 
IZURAN ALIJA: (zlobno) 

. . . paši zakon kroji . . . 
TOPAN-PAŠA: 

Tko da spriječi, to vidjeti želim?! 

MILA: Je Ii, paša, to posljednja tvoja? . . . 
TOPAN-PAŠA: 

Alaha mi, to posljednja moja! 

(Odlučno i bijesno) Hej, blmbaša! 

BIMBAŠA: (prilazi) Svijetli paša! 

TOPAN-PAŠA: 

Ajd’ džebanu vojsci razdijelite! 

Ne bojte se, ne će pući bruka, 

Ne će vojska poći praznoruka . . . 

Porobite, sela zapalite! 

(TURSKI VOJNICI stanu, ispod starog bora 
nedaleko pašina šatora, pripremati i rastva- 
rati vreće i burađ s barutom, ts dijele piah 

i olovo da se otpremi vojsci. 

* 

TOPAN-PAŠA: (Mili sarkastično) 

Pamti, Milo, sad si pašinica, 

Ponosna ćeš s nama poći lica ... 

(Izazovno, zapovijedajući.) 

Ideš, Milo!... Poći moraš!... 

MILA: (u svojoj velikoj odluci kao pr uobra- 
žena) Aj . . . . i * * • * * * * 

Idem s vama . . . idem, paša . . . 

AP ostat će zemlja naša! . . . 

(zgrabi goruću baklju i podigne je u vis.) 

Živim ognjem svijetlim pute, 

Uzmaknut će pred njim tama. 

Ne strašim se sudbe krute . . . 

Idem, pašo . . . idem s vama! 

TOPAN-PAŠA: Pravo, Milo! 

MILA: S ovom glavnjom ognja čista, 

Što ko naša srca gori, 

Nek nad nama sjaji, blista 
Žrtven plamen novoj zori. 

TOPAN-PAŠA: Primiri se! 

I ŽURAN ALIJA: Što govori? _ 

SEJID-BEG: . & to . to sborI * 

MILA: Nek nas šapnu lancim grubim, 

I neka se nebo slama, 

Zemljo moja, ja te ljubim . . . 

Idem, pašo . . , idem s vama! 
TOPAN-PAŠA: Tako, Milo! 

MILA: (podižući obim rukama glavnju nad 

svojom glavom.) 

Vatro spasa! — Vatro sveta! 

Žrtvom mladog srca moga, 

Snagom silnog ognja svoga, 

Đušmanina sažgi kleta! 

TOPAN-PAŠA: Moraš snage smoć’! 

Moraš, moraš poćM 
MILA: Ja ću poći, al ? ne sama. 

Idem, pašo, skupa s vama . . . 

Ali u smrt!!!... (krikne) Ah!... 

(Mila zavitla gorućom bakljom. Turci, već 
ranije uznemireni njenim čudnim riječima, 
hoće da skoče, ali ona u velikom luku baci 
goruću glavnju^ mimo preneraženih Turaka, 
među barut pod starim borom. Odjekne stra- 
hovita eksplozija, digne se u vis veliki cr- 
veni plamen i sve se zavije u crni dim. Za- 
čuje se vrisak i zapomaganje Turaka.) 

Spušta se posebna prozirna za- 
vjesa (veo), koja z a k 1 a n j a scenu. 


(I. INTERMEZZO 

(Iz daljine se čuje bojni poklik i bojna pje- 
sma PoljiČana, koji navaljuju na iznenađene 
i obezglavljene Turke. Turci bježe, zahva- 
ćeni panikom. Odjekuje ratna vika, ori janje 
kamenja, zveket oružja i pucnjava, Što se 
sve više približava. Čuje se jauk poraženih 
Turaka, koje Poljičani nagone u ponore. 

Muzika prikazuje bitku,) 

GLAS PETRA: (iz daljine) Hej, tko je vitez! 
GLAS KOLUMBATA: Hej, tko je vitez! 
GLASOVI NARODA: (PoljiČana) 

Hej tko je vitez, hej! 

Gon’ zlotvore u ponore, 

Sinak tko je zemlje svoje! 

Niz planine, niz urvine! 

Za slobodu sad se gine! 

GLAS PETRA I JURE: Hej, tko je vitez! 

GLAS KNEZA I KOLUMBATA: 

Hej, tko je vitez! 

GLASOVI NARODA: Hej, tko je vitez, hej. 
Goni vraga s kućnog praga, 

Ruši stijenje i kamenje! 

Niz planine, niz urvine, 

Za slobodu sad se gine! 

Hej, tko je hrabren junak, hej! 

Udri! — Udri! 

Šatri! — Šatri! 

GLASOVI TURAKA: Aman! — Aman! 
Medet! — Medet! 

GLASOVI NARODA: Gon’ zlotvore u ponore, 
Niz planine, niz urvine, 

Za slobodu, hej! 

(pobjednički kliču) Haj! Maj. Haj. 

Diže se posebna zavjesa (veo), što 

ie zaklanjala scenu. 

(Scena je opustošena od eksplozije baruta: 
dvor je oštećen, stabla, a nai očito stari bor, 
pokidana, polomljena i ofurena, cadoii uni 
šteni i oboreni. Naokolo, u lijevoj pozadini, 
leševi poginulih Turaka. Mila leži smrtno 
ranjena na stubama dvora, s y a v krvava, u 
uništenom ruhu. U pozadini bježi posljednja 
grupa poraženih Turaka. Prvo praskozorje.) 

NAROD: (Poljičani i Poljičanke iza scene) 

Evo zore, iznad gore, 

Mrak se ruši u ponore! 

Iz krvavih naših rana 
Evo dana željkovana! 

Bog-Davor u dol pogleda, 

I kliče s gore: Pobjeda! 

(Pjesma se čuje nešto bliže.) 

Zora sinu, tama minu, 

Dušman pada niz urvinu, 

A dođole kolo vode: 

Evo dana i slobode! 

Bog-Davor u dol pogleda, 

I kliče s gore: Pobjeda! 

^Narođ se pojavi na padinama pjevajući. 
Muško i žensko, staro i mlado, svi su oiu- 
žani puškama i kuburama, sabljama i jata- 
ganima, vilama i kosama. Među njima je 

PETAR, s goJom sabljom u desnici, stari 
KNEZ, JURE s barjakom i KOLUMBAT s 

handžarom u ruci.) 

Krv se lije, barjak vije, 

S gore slaze davorije! 

Ej, davori, zemljo mila, 

Svud sloboda širi krila! 

Bog-Davor.u dol pogleda, 

I klice s gore: Pobjeda! 

(Sav NAROD zaustavi se na obroncima 

padina.) 

PEVAR: (zove s padine) 

Mile! . . . Mile moja, gdje si?! 

KNEZ: Gdje si, kćeri moja?! 

JURE: Gdje si, sestro mila?! 

KOLUMBAT: Da mi nisi, dijete poginula?! 
NAROD: 

Gdje si, Mile? — Gdje si Mile naša?!... 

S tvoje ruke kleti pade paša! 

Jesi T živa, diko našeg roda? 

Evo tebi dolazi sloboda! . . . 

Svi se u jednom naletu spuštaju niz padinu 
na scenu, predvođeni od PETRA.) 

NAROD: (ugledavši Milu kako leži na stu- 
bama dvora) O, jao! — Mile naša! . . . 

KNEZ: Kćeri!... 

KOLUMBAT: Dijete!... 

NAROD: (šaptom) Mrtva! . . . Mrtva! . . . 

Avaj, grozna žrtva! . . . 

PETAR: (krikne i baci sablju) 

Mile! . . . Mile moja! . . . 

(Klekne do Mile i klečeći je pridigne na 

svoje krilo.) 

Milo moje, drago moje, 

Nemoj, drago, umirati . . . 

PETAR: Daj otvori oči svoje, 

Za tvoj život svoj ću dati, 

Mila Milo, srce moje! ... 

KNEZ: (koga slomljena pridržava Kolumba!) 

O, bez tebe, kćeri -sine, 

I moj će da život mine, 

Jedinice, uzdanice! 

JURE: Sva nam radost ode s tobom, 

Zamrači nam sreću grobom . . . 

KOLUMBAT: Milo, naša mučenice! . . . 

NAROD: (okupljen oko Mile, koju 

klečeći drži na svom krilu.) 

Milo, sestro — sreća tu je, 

Da te mladu obrađuje . . . 

Ne daj, da te tama svlada, 

Nemoj mrijeti tako mlada . . . 

PETAR: Ne tamni mi, sunčanice, 

Mila moja vjerenice, 

Tekar si me obasjala, 

I već si mi venut stala, 

Moj uzore rumen-zore! 

Što će meni slava pusta. 

Što će meni mladost moja. 

Ako svenu tvoja usta, 

Ako zgasne mladost tvoja! 

Počuj dragog, što te moli, 

Poču j srce, što te voli . . . 

Ti si život, ti si nada, 

i 

Ti si moja ljubav mlada, 

Srećo moja, raju moj . . . 

(Mila, smrtno ranjena, krvava i slomljena, 
lagano uzdahne i rastvara oči.) 

NAROD: Živa? . . . Živa! . . . Mrtva nije . . . 
Još joj srce bije ... 

MILA: (šaptom) Petre... oče... naši... mili... 
Pobijedili . . . pobijedili! . . . 

O, teško je mrijeti sada. 

Tako sretna, tako mlada . . . 

O, teško je život dati 

Kad se sreća vrati . . . (zagrcne se i klone) 
Zbogom, oče, dobri, blagi!... 

ZaruČniče, zbogom, dragi! . . . 

Ne lij za mnom gorke suze. 

Što nas teška sudba stiže, 

Što ti krutom rukom uze 
Srce, što te silno voli, 

O, stisni me k sebi bliže . . . 

O, ne daj me . . . mrijeti boli . . . 

(trgne se i posljednjom snagom uspravi) 

MILA: Ja ne žalim sreću, radost! 

Ja ne žalim svoju mladost! 

Za slobodu zemlje ove 
Treba znati umirati, 

Da se žive u vjekove ... 

Života mi nije žao 
Kad je kleti silnik pao, 

Kad slobodan je zavičaj, 

Moj rodni kraj! . . . 

■ < 

(Naglo klone, sruši se i izdahne.) 

KNEZ: Kćeri moja!... 

PETAR: Mile moja! . . . 

KOLUMBAT: Dijete! — Dijete moje!... 

NAROD: Jao, Milo, naša miljenice, 

Jao, Milo, naša mučenice! 

S koljena ti osta na koljena 
Časno ime, dična uspomena. 

(nariču kleknuvši oko mrtve Mile) 


(Sunce je granulo. Svi polagano ustaju.) 


ŽENE I DJEVOJKE: U dan slave i radosti, 

Dan žalosti . .. 

Uvenula cvatna grana, 

Jorgovana, 

Samac osta zelen-bore, 

Petar Na. vrh gore, 

I za tobom tužan vene, 

Naš nevene! 

Ti za svoju zemlju pade, 

Život dade, 

I žrtvova ljubav mladu. 

Sreću, nadu! 

Za dom mili žrtvova se. 

Da nas spase, 

AF osvjetla bajno lice, 

. Zatočnice! 

PETAR: (bolno i uzvišeno) 

Mrtva pade — ljubav moja — 

Sunčanica — mučenica. 

Da iz strašnog uzdigne se boja 
Zemlja naša — pobjednica! . . . 

SVI: (punim zanosom.) 

O, zemljo naša, ljubljena i draga, 
U teškoj borbi zavoljena žarko, 

Ti do slobode nemaš drugog blaga, 
A tvoj je ponos naše sunce jarko! 
O, zemljo naša, mučenice sveta! 

O, gorda hridi, raskrsnice svijeta! 


O, rodna grudo, majko puka svog! 

O, zemljo naša — nek te čuva bog! . . . 

(Sunce je u punom jutarnjem sjaju. Iz da 
ljine se čuju pobjednička zvona.) 

Zastor se lagano s p u š t a 

KONAC 



i 


RJEČNIK TURSKI ! RIJEČI 


adet — običaj, aferim — evala, uopće po- 
vlađivanje, aganluk — aginsko dobro, ajan 
— odličniji Turčin, turski starješina, ajvan 
(hajvan) — živinče, stoka, akšam — večer, 
sumrak, arslan — lav, asker — vojska, voj- 
nik, 

basa — odličniji Turčin, a tako su nazi- 
vali i janjičare, pak i ostale Turke, kao ru - 
ku vrst plemića, bataliti — ostaviti, napu- 
stiti, beškot — kruh dva puta pečen, tal, 
biscotto, bilahi — bogami!, bimbaša — za- 
povjednik nad hiljadom turskih vojnika 
(major), burma — prsten, 

ćata — pisar, 

din — vjera, džebana — ono što vojsci 
treba u ratu, kao prah i olovo, a i hrana, 
dženet — raj, đul — ruža, 

elem — dakle, 

* 

hak (doći haka) — podavanje, doći do gla- 
ve, horjatin — hulja, ni.štarija, prostak, ku- 
rija — rajska djevojka, 

ićindija — poziv na večernju molitvu. (U 
ratu se ićindija ne mora klanjati, nego se 


može kasnije nadoklanjati.), izun — dopu- 
štenje, 

kaur (kaurin, kaurčad) — nevjernik, ne- 
vjernici, kavez — krletka, ker . pas, kr- 
mak — prase, 

meraklija — onaj ko.;i voli dobre stvari, 
naročito dobro jelo i piće, metanisati po 
turski pozdravljati, rukom dodirnuvši srce, 
usta i čelo, mezevo — polje, bojno polje, 
bojno poprište, 

nargila — sprava za pušenje, neimar — 
graditelj, 

ordija — vojska 

saruk - — Čalma, sejsana — tovarni konji, 
komora, sevdah — ljubav, sikter izgubi 
se! odstrani se! (grubo), 

šenluk, šenlučiti — veselje, bučno se ve- 
seliti, šerbet — medovina, 

temenati — vojnički pozdraviti, 

ulak — vjesnik, kurir, 

valahi, vala — bogami! 


»Kazališne vijesti« izdaje Sindikalna pođružni ca Hrvatskog narodnog kazališta u Zagrebu. / 
Za izdavača ‘odgovara Mirko Božić, direktor drame; Odgovorni urednik Dr. Drago Rubin. / 
Administracija i redakcija: Hrvatsko narodno kazalište, Zagreb, Trg Maršala Tita. 

Tisak Hrvatske seljačke tiskare, Zagreb, Frankopanska ulica 12. 


O KOMPOZITORU 


Jakov Gotovac, dirigent Hrvatskog narodnog kazališta u Zagrebu, proslavio se 
s operom »Ero s onoga svijeta«, koja je u Zagrebu izvedena 170 puta. Izvode je sva 
operna kazališta u domovini, a u Inozemstvu se dosad, prevedena' u sedam (jezika, po- 
javilo na mnogim operama, i p ost igla svagdje veliki uspjeh. Poslije »Dubravke«, »Mo ra- 
ne«, »Ere s onoga svijeta«, »Kamen i ka« — »Mila Gojsalića« je peto muzičko scensko 
djelo Jakova Gotovca. 

Osim ovih djela Imale su uspjeha njegove kompozicije za orkestar, zatim vokalno 
instrumentalna! djela, pjesme uz klavir, zborovi. Potpun pregled Gotovčeva stvaranja 
i prikaz njegova I i ka i popis svib njegovih skladbi objavile su »Kazališne vijesti« uz 
libreto »Era« u broju 7 — 8 prošle godine. 


O PISCU LIBRETA 


Danko Angjelinović, književnik, rodio se 13. IV. 1891. u Makarskoj. Obitelj mu po- 
tječe s otoka' Hvara. Djetinjstvo je proveo u Makarskoj, na otoku Hvaru, u Sinju i Splitu. 
Srednju školu svršio u Splitu, pravni fakultet u Zagrebu. Već se u drugom razredu sred- 
nje škole javio u đačkim listovima, a kao učenik šestog razreda javio se i u književnim 
listovima'. Kco student sa radu je u »Mladoj Hrvatskoj« i u »Vihoru«, »Književnom Jugu« 
1 dr., a 1919. god. izdaje prvu zbirku pjesama »Galebovi«. Redaju se knjige pjesama 
»Latice« i »jutarnja zvona«, zbirke novela »Sinovi zemlje« i »Nad vodama pod gorama«, 
aktovka »Slijepci«, romani »Bolovi zemlje« I »Moij Dren«. 

Između dva rata bio je advokat u Zagrebu. Bio je proganjan i' zatvaran u prvom 
i drugom svjetskom ratu. U drugom ratu, zatvaran od fašista., prošao je 13 tamnica 
\ bio godinu i po u dva talijanska logora. Dvai put je iz tih logora' bježao i ran očno se 
uspio probiti kroz njemačku frontu *u Cataibniji i bio ranjen. Kad je ozdravio, priključio 
se NOV. ' 

Poslije rata bavi se isključivo književnim radom. U nakladi »Zore« objavljeni su 
prijevodi s eng eskogai Shgkespeareovih »Soneta« i »Venus i Adonis«, a> sada za istu 
nakladu prevodi s talijanskoga »Bijesnog Ori and a«, a kad završi tim velikim radom, 
a to će biti krajem godine, pripremit će za štampu svoje novele, pjesme i romane. 

S Gotovcem je samđivao niz godina, a ovaj libreto (prvi pui objavljen u »Sceni«) 
izlazi sada potpuno usklađen s opernom izvedbom u Zagrebu. 


Libreto je štampan povodom prve izvedbe u Hrvatskom narodnom kazalištu u 
Zagrebu 18. V. 1952. Sve glavne uloge uvježbane su u dviije podjele. Naslovnu ulogu 
pjeva Marijana Radev ili Nada Putar. Petra Kulisi ča nas tuđi rali su Josip Gosti c i Nor«i 
Žunec, Topan-pašu Ante Marušić i Ivan Franci, Ivana Gojsalića pjevaju Dragutin Ber j 
nardić i Aleksandar Griff, Kofumbata Josip Križaj i Tomislav Neralić, June Kuiišić: Mi- 
l'ivaj Kučić, Ljublša Martinović, glasnik: Zvonimir Oblak i Ivo Jelinčić, Sejid-beg: Zvoni- 
mir Stopić i Pajo Grba, Aiija-bej: Franjo Paul i k Mrlan Šepec, Bimbasa: Gregor Radev, 
Dragutin Kretius, Mujezin: Stjepan Šajfar. 

Guslara 1 recitira Emil Kuti jaro ili Ivo Pa jić. 

Operom dirigira sam kompozitor ili Ino Perišić. Djelo (je režirao Tito Strozzi; 
inscenacije i kostimi od prof. Ljube Babića, a plesove je uvježbala Margarita Fromon; 
baletni solisti su Nevenka Biđin, Milko Šparenblek, Hrane Jelinčić ilii Ladislav Sertić. 

POPRAVLJA I PROCJENJUJE SVE VRSTE SAGOVA 

